b'\n_START_ARTICLE_\nKalinga\n_START_PARAGRAPH_\nKalinga on kirjoitusj\xc3\xa4rjestelm\xc3\xa4, joka eriytyi brahmi-kirjoituksesta 500-luvulla. Sit\xc3\xa4 k\xc3\xa4ytettiin nykyisen Intian osavaltion Odishan alueella orijan kielen varhaisen muodon kirjoittamiseen. Varhaisin s\xc3\xa4ilynyt orijankielinen teksti on vuodelta 1051. Kalinga-kirjaimisto j\xc3\xa4i pois k\xc3\xa4yt\xc3\xb6st\xc3\xa4 1000-luvulla ja orijan kirjoittamisessa otettiin k\xc3\xa4ytt\xc3\xb6\xc3\xb6n bengalilaisper\xc3\xa4inen aakkosto, josta historian saatossa muotoutui nykyinen orijalainen kirjaimisto.'